Lokalni izbori u Bosni i Hercegovini 2004.
Lokalni izbori u Bosni i Hercegovini 2004. su demokratski izbori održani 2. oktobra 2004. Na izborima birali su se načelnici općina i gradonačelnici gradova, kao i općinska i gradska vijeća. Ovo su bili i prvi izbori na kojima su se direktno birali načelnici i gradonačelnik, dok su ranije bili birani preko općinskih i gradskih vijeća. Također, bili su ovo i prvi lokalni izbori koje je organizovala Centralna izborna komisija BiH koja je s radom počela 2001, zamijenjivši Privremenu izbornu komisiju BiH.